wickkiey/tamil-wikipedia-markdown huggingface dataset:
# பக்தவத்சல பாரதி



**பக்தவத்சல பாரதி** (பிறப்பு: 7 சூன் 1957) என்பவர் இந்தியாவின் புதுச்சேரி ஒன்றியப் பகுதியைச் சேர்ந்த மானிடவியலாளரும், தமிழ் எழுத்தாளர் ஆவார். இவர் 25 இக்கும் மேற்பட்ட ஆய்வு நூல்களை எழுதியுள்ளார்.  

## தொடக்க வாழ்க்கை
இவர், 7 சூன் 1957 அன்று பாண்டிச்சேரியில் (தற்போது புதுச்சேரி) பிறந்தார். விலங்கியலில் இளங்கலை பட்டம் பெற்று, பின்னர் மானிடவியலில் முதுகலை பட்டம் பெற்றார்.  

## பணி
1985 முதல் ஐந்தரை ஆண்டுகள் தஞ்சைத் தமிழ்ப் பல்கலைக்கழகத்தில் வாழ்வியற் களஞ்சிய மையத்தில் பணிபுரிந்தார். அப்போது அக்களஞ்சியத்தில் இருநூறு மானிடவியல் கட்டுரைகளை எழுதியும், ஏறக்குறைய இருநூறு கட்டுரைகளை மொழிபெயர்த்து, பதிப்பித்தார். புதுச்சேரி மொழியியல் பண்பாட்டு ஆராய்ச்சி நிறுவனத்தில் மானிடவியல் விரிவுரையாளராகப் பணியாற்றி வருகிறார்.  

## எழுதிய நூல்கள் சில
- மானிடவியல் கோட்பாடுகள் (நூல்)
- தமிழர் மானுடவியல்
- பண்பாட்டு மானுடவியல்
- பாணர் இனவரைவியல்
- தமிழகப் பழங்குடிகள்
- திராவிட மானிடவியல்
- இலங்கையில் சிங்களவர்
- இலங்கை இந்திய மானிடவியல்
- சாதியற்ற தமிழர் - சாதியத் தமிழர்
- 
## விருதுகள்
இவர் எழுதிய *"தமிழர் மானிடவியல்"* எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் மானிடவியல் (சமூகவியல், புவியில், நிலவியல்) எனும் வகைப்பாட்டில் பரிசு பெற்றிருக்கிறது.
# ஏ. டி. சி. இராதாகிருட்டிணன்


**ஏ. டி. சி. இராதாகிருட்டிணன்** என்பவர் ஒரு தமிழக எழுத்தாளர். மதுரையில் வசித்து வரும் இவர் தமிழில் பல சட்ட நூல்களையும், தமிழ்நாடு அரசு விதிகள் மற்றும் ஒழுங்குமுறை விதிகளையும் வெளியிட்டுள்ளார். இவர் எழுதிய *"முப்பெரும் குற்றவியல் சட்டங்கள்"* எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் சட்டவியல், அரசியல் எனும் வகைப்பாட்டில் பரிசு பெற்றிருக்கிறது.  

## ஆதாரம்
# ச. இளங்கோவன்

**ச. இளங்கோவன்** (பிறப்பு: மே 20, 1948) என்பவர் ஒரு தமிழக எழுத்தாளர். சேலத்தில் பிறந்த இவர் தமிழ்நாடு அரசின் மருத்துவத்துறையில் பல்வேறு நிலைகளில் பணிபுரிந்திருக்கிறார். சென்னை அரசு ஸ்டான்லி மருத்துவக் கல்லூரியில் இதய இயல் பிரிவின் துறைத் தலைவாரகவும் பணியாற்றியுள்ளார். இவர் எழுதிய *"இதயநலம்"* எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் மருந்தியல், உடலியல், நலவியல் எனும் வகைப்பாட்டில் பரிசு பெற்றிருக்கிறது.  

## ஆதாரம்
# ஆதி. பாலசுந்தரன்


**ஆதி. பாலசுந்தரன்** (பிறப்பு: டிசம்பர் 24, 1934) என்பவர் ஒரு தமிழக எழுத்தாளர். இவரது தந்தையார் பெயர் சு. ஆதிநாராயண பிள்ளை, தாயார் பெயர் காந்திமதி. திருச்சிராப்பள்ளியில் வசித்து வரும் இவர் சென்னை பல்கலைக்கழகத்தின் தனித் தமிழ் வித்துவான், தமிழில் முதுகலைப் பட்டம் பெற்றவர். பள்ளிகளில் ஆசிரியராகப் பணிபுரிந்து ஓய்வு பெற்றவர். வானொலி நிகழ்ச்சிகளில் பங்கு பெற்றவர். கதை, கட்டுரைப் போட்டிகளில் பங்கேற்றுப் பரிசு பெற்றவர். இவர் எழுதிய *"சங்க இலக்கியங்கள் புலப்படுத்தும் வழிபாட்டு வரலாறு"* எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் சமயம், ஆன்மீகம், அளவையியல் எனும் வகைப்பாட்டில் பரிசு பெற்றிருக்கிறது.
# ச. சண்முகசுந்தரம்

**ச. சண்முகசுந்தரம்** (பிறப்பு: மே 9, 1940) என்பவர் ஒரு தமிழக எழுத்தாளர். இவரது தந்தை ப. சன்னியாசி, தாய் கௌரி அம்மாள். இந்திய வனப் பணி அதிகாரியான இவர் தமிழ்நாடு அரசு வனத்துறைத் தலைவராகப் பணியாற்றி ஓய்வு பெற்றிருக்கிறார். இவர் எழுதிய *"தமிழ்நாட்டுத் தாவரங்கள்"* எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் வேளாண்மையியல், கால்நடையியல் எனும் வகைப்பாட்டில் பரிசு பெற்றிருக்கிறது.  

## ஆதாரம்
# மு. விஜயகுமார்

**மு. விஜயகுமார்** (பிறப்பு: ஏப்ரல் 10, 1951) என்பவர் ஒரு தமிழக எழுத்தாளர். தந்தை க. முத்துக்கண்ணு, தாய் கே. லலிதாம்பாள். திரைப்படத் தொழிலுக்கும், வீட்டுப் பயன்பாட்டிற்கும் தேவையான மின்னணுக் கருவிகள் பழுதுபார்ப்பு குறித்து பல தொழில்நுட்ப நூல்களை எழுதியுள்ளார்.  

## தமிழ்நாடு அரசின் சிறந்த நூலாசிரியர் பரிசு

இவர் எழுதிய நூல்களில் இரண்டு நூல்கள் தமிழ்நாடு அரசின் தமிழ் வளர்ச்சித் துறையின் சிறந்த நூலுக்கான பரிசைப் பெற்றிருக்கின்றன.  

1. *"டிரான்சிஸ்டர் மற்றும் ஐசி ஸ்டீரியோ ஆம்ப்ளிபயர் "* எனும் நூல் 1996 ஆம் ஆண்டிற்கான சிறந்த நூல்களில் இதழியல், தகவல் தொடர்பு எனும் வகைப்பாட்டில் முதல் பரிசு பெற்றிருக்கிறது.

1. *"நீங்களும் சினிமாவிற்குக் கதை எழுதலாம்"* எனும் நூல் 2002 ஆம் ஆண்டிற்கான சிறந்த நூல்களில் இதழியல், தகவல் தொடர்பு எனும் வகைப்பாட்டில் பரிசு பெற்றிருக்கிறது.

## ஆதாரம்
# பி. ஆர். ஜெயராஜன்

**பி. ஆர். ஜெயராஜன்** (பிறப்பு: சூன் 14, 1968) என்பவர் ஒரு தமிழக எழுத்தாளர். மதுரை மாவட்டம், நிலக்கோட்டையில் பிறந்த இவர் தந்தை பி. ஆர். ரங்காச்சாரி, தாய் பி. ஆர். காஞ்சனமாலா. தற்போது சேலத்தில் வழக்குரைஞராகப் பணியாற்றி வருகிறார். தமிழில் பல கவிதை நூல்களையும் சட்ட நூல்களையும் எழுதியிருக்கிறார். இவர் எழுதிய *"மனித உரிமைகளும், மனித உரிமைகள் பாதுகாப்புச் சட்டமும்"* எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் பிற சிறப்பு வெளியீடுகள் எனும் வகைப்பாட்டில் பரிசு பெற்றிருக்கிறது.  

## ஆதாரம்
# விக்கிப்பீடியா:உங்களுக்குத் தெரியுமா/சனவரி 30, 2013


- ஆல்ப்சு மலைகளில் பாதசாரிகள் மட்டும் செல்லக்கூடிய மிக நீண்ட தொங்கு பாலம் **டிரிஃப்ட் பாலம்** (படம்) ஆகும். இது 170 மீட்டர் (560 அடி) நீளமானது.
- 1911-ஆம் ஆண்டு வரை **கொல்கத்தா** நகர், பிரித்தானிய இந்தியாவின் தலைநகராக இருந்தது.
- **ஏரிஸ்** சூரியக் குடும்பத்தில் கண்டறியப்பட்டுள்ள மிகப் பெரிய குறுங்கோள் ஆகும்.
- **கறுப்புச் சாவு** (Black Death) என்பது 1348 தொடக்கம் 1350 வரை ஐரோப்பாவில் பரவி ஐரோப்பிய மக்கள் தொகையில் 30 முதல் 60 விழுக்காடு வரையான மக்களைக் கொன்ற ஒரு தொற்று நோய் ஆகும்.
- **வித்வான்சாக்**, திருச்சி போர்த் தளவாடத் தொழிற்சாலையால் தயாரிக்கப்பட்ட 2,000 மீட்டர் தொலைவிலுள்ள இலக்குகளை தாக்கக் கூடிய குறித் துப்பாக்கி ஆகும்.
# ரிலையன்ஸ் டிஜிட்டல் டிவி



** ரிலையன்சு எண்ணிமத் தொலைக்காட்சி ** (*Reliance Digital TV*) இந்தியாவில் மிகப் பெரும் கட்டணத் தொலைக்காட்சி சேவையாளர்களில் ஒன்றாகும். பிக் டிவி என்ற வணிகப் பெயரில் விண்ணின்று வீடு சேவை வழங்கி வருகிறது. இதன் செய்மதித் தொலைக்காட்சி எம்பெக்-4 எண்ணிம சுருக்கத் தொழினுட்பத்தை பயன்படுத்துவதால் கூடுதல் அலைவரிசைகளைக் கொடுக்க முடிகிறது. இதன் அலைவரிசைகள் 91.5°கிழக்குப் பாகையில் அமைந்துள்ள மூன்றாம் மலேசிய கிழக்காசிய செயற்கைக்கோளிலிருந்து (MEASAT-3) பரப்பப்படுகின்றன.  

ரிலையன்சு டிஜிட்டல் டிவி ஆகத்து 19, 2008இல் இந்தியாவின் ஐந்தாவது விண்ணின்று வீட்டுத் தொலைக்காட்சியாகத் துவங்கியது. நவம்பர் 2011இல் பிக் டிவிக்கு 7 மில்லியன் சந்தாதாரர்கள் இருந்தனர். பெப்ரவரி 2011இல் இந்தியாவில் மொத்தம் 30 மில்லியன் விண்ணின்று வீடு சந்தாதாரர்கள் இருந்தனர்.  
## சான்றுகோள்கள்
# பஞ்சு மிட்டாய்



**பஞ்சு மிட்டாய்** என்பது சர்க்கரையால் நூற்கப்படும் ஒருவகை இனிப்பு ஆகும். இதன் பெரும் பகுதி காற்றாக இருப்பதால், சிறிதளவு சர்க்கரையினைக் கொண்டு பெரிய உருவம் கொண்ட பஞ்சு மிட்டாயை நூற்கலாம். சராசரியாக ஒரு பஞ்சு மிட்டாய் ஒரு அவுன்சு/30 கிராம் இருக்கும். இது குச்சியிலோ அல்லது நெகிழி பைகளிலோ விற்கப்படலாம். இது வட்டரங்குகளிலும், திருவிழாக்கூட்டங்களிலும் அதிகமாக விற்கப்படுகின்றது. செம்புற்றுப்பழம், புளுபெர்ரி, எலுமிச்சை, திராட்சை, ஆரஞ்சு, தர்பூசணி, அன்னாசி, மா, மற்றும் மேலும் பல சுவைகளில் இதனை தயாரிக்கலாம். உணவு நிறமூட்டிகளைப் பயன்படுத்தி இதன் இயற்கை நிறமான வெள்ளை நிறத்தை மாற்றுவர்.  

## தமிழ்நாட்டில் தடை
2024 பெப்ரவரி துவக்கத்தில் சென்னை மெரீனா கடற்கரையில் விற்பனை செய்யப்பட்ட பஞ்சு மிட்டாய்களை ஆய்வு செய்தனர். ஆய்வின் முடிவில் பஞ்சு மிட்டாயில் உடலுக்கு தீங்கு விளைவிக்கும் நச்சுப் பொருளான *ரோரமைன் பி* என்ற செயற்கை நிறமூட்டி ஆரஞ்சு நிறத்திற்காக பயன்படுத்தப்பட்டிருப்பது கண்டறியப்பட்டது. இதனையடுத்து உணவு பாதுகாப்பு தரங்கள் சட்டம் 2006 இன் படி தமிழ்நாட்டில் பஞ்சு மிட்டாய் (ஆரஞ்சு நிற) விற்க தமிழ்நாடு அரசு தடை விதித்தது.  

## படக்காட்சியகம்
# கூடல் இழைத்தல்

**கூடல் இழைத்தல்** என்பது பண்டைய இலக்கியங்களில் குறிப்பிட்டுள்ள திருமணம் குறித்த ஒரு நம்பிக்கை ஆகும். தலைவனிடம் காதல் கொண்ட பெண் தரையில் மணலைப் பரப்புவாள். கண்களை மூடிக் கொண்டு சுட்டுவிரலால் மணலில் வட்டமாக வரைவாள். அப்போது சுட்டுவிரல் தொடங்கிய இடத்தில் வந்து முடிந்தால் தலைவி நினைத்தது நடக்கும் என்றும் சரியாகப் பொருந்தாவிட்டால் தலைவி நினைத்தது நடக்காது என்று அறிவாள். திருமணம் செய்ய வருவேன் எனக் கூறிச்சென்ற தலைவன் வருவானோ மாட்டானோ என்ற ஐயம் தோன்றும் போதும் கூடல் இழைத்தல் மரபாகும்.  

மணலில் பெரிதாக வட்டங்கள் வரைந்து, அவை இரட்டைப் படையில் அமைந்தால் தலைவன் வருவான் என்ற நம்பிக்கை நெய்தல் நிலப் பெண்களிடம் இருந்தது. மேலும் கண்ணை மூடி வட்டம் இழைக்கும் போது மணல் வட்டம் கூடாமல் போவதுண்டு. கூடாமல் போனாலோ அல்லது வட்டங்கள் ஒற்றைப் படையில் அமைந்தாலோ தலைவனின் வருகை இல்லை என்று நம்பினர். கடற்கரையில் மட்டுமல்லாது இல்லத்திலும் கூடல் இழைப்பது உண்டு.  

## இலக்கியங்களில்

தன் இல்லத்தில் கூடல் இழைக்கின்றாள் ஒரு தலைவி. ஒரு முனை மற்ற முனையுடன் கூடவில்லை. ஆதலால் அது இளம்பிறை போல் விளங்கியது. அந்த இளம்பிறை பின்பு முழு நிலவாக மாறி வருத்தும் என்று எண்ணுகிறாள்; தான் உடுத்திருந்த ஆடையால் அதை மூடுகிறாள்; உடனே இளம்பிறையை அணியும் சிவபெருமான் பிறையைத் தேடுவான் என்று எண்ணுகிறாள். தான் சிவனுக்கு அதைக் கொடுத்து உதவி செய்தவளாக விளங்க எண்ணுகிறாள். உடனே மூடும் முயற்சியைக் கைவிடுகிறாள்.  

இக்காட்சியைக் கலித்தொகையில் நெய்தல் கலியில் நல்லந்துவனார் காட்டுகின்றார்.  
## கலித்தொகை
<poem>கோடு வாய் கூடாப் பிறையை, பிறிது ஒன்று  
நாடுவேன், கண்டனென்; சிற்றிலுள் கண்டு, ஆங்கே, 25  
ஆடையான் மூஉய் அகப்படுப்பேன்; சூடிய,  
காணான் திரிதரும்கொல்லோ மணி மிடற்று  
மாண் மலர்க் கொன்றையவன் </poem>  

## இலக்கண விளக்கம்
<poem>அண்டர்  
கிளைக்கும் தெரிவுஅரு கேதகை நீழல் கிளிஇருந்து  
வளைக்கும் சுழிக்கும் அழிக்கும் ஒண்கூடல்வளைக்கைகொண்டே. </poem>  

## மேற்கோள்களும் குறிப்புகளும்

## வெளியிணைப்புகள்
- ஆண்டாள் பாடிய நாச்சியார் திருமொழி- கூடல் இழைத்தல்
# ஆசிரியர் (இலக்கணம்)

அனைவருக்கும் கல்வி என்பது உலகநெறி. இதன் அடிப்படையில் கல்வி வழங்கும் பொறுப்பினை இக்காலத்தில் அரசு மேற்கொண்டுள்ளது. இங்குக் கூறப்படுவது அதற்கு முந்தைய நிலை. ஆசிரியர், மாணாக்கர் பற்றிய செய்திகளைப் பண்டைய நூல்கள் தொகுத்துக் கூறுகின்றன.  
## நன்னூல்
**நல்லாசிரியர்** இயல்பு  
- கொடைக்குணம் உடைய குலத்தில் பிறந்தவர்
- இரக்கம் மற்றும் அன்பு காட்டும் அருள் உடையவர்
- தெய்வத்தன்மை கொண்டவர்
- கற்பிக்கும் கொள்கையில் உறுதிப்பாடு கொண்டவர்
- மக்களில் மேம்பட்டவர்
- பெருமை, திண்மை, தாங்கும் தன்மை ஆகியன கொண்ட நிலம் போன்ற பண்புள்ளவராய் மாணவரின் முயற்சிக்கு ஏற்பப் பலன் தருபவராதல்.
- மலை போல் அளக்கமுடியாத கல்விவளம், அசையாத் தன்மை, (மாணவன்) வறண்ட காலத்திலும் வழங்கும் தன்மை கொண்டவராதல்
- துலாக்கோல் போல எல்லா மாணாக்கரையும் சமமாக நோக்குதல்
- மலர் போல் அனைவர்க்கும் மகிழ்வும் மணமும் தருதல்
- உலகியல் அறிவு பெற்றிருத்தல்
- உயர்குணம் உடைமை
ஆகிய பாங்குகளை உடையவர் நல்லாசிரியர்.  

தகுதியில்லா **அல்லாசிரியர்**  
- கற்றுத்தரும் குணம் இல்லாமை, இழிந்த பண்புகள் உடைமை, அழுக்காறு, அவா, வஞ்சம், அச்சம், மடமை போன்ற குணமுள்ளவர்.
- இறங்கும் பதநீரைக் கள்ளாக்கும் கள்ளுக்குடம் போன்றவர்
- தானே விழுந்தாலன்றி ஏறிப் பறிக்கமுடியாத கருக்குப்பனைமரம் போன்றவர்
- கொடுப்பதை வாங்கிக்கொண்டு உடைத்தால் மட்டுமே தரும் பருத்திக் குண்டிகை என்னும் உண்டியல் போன்றவர்
- ஒருவர் வீட்டு நீரால் சாய்ந்து வளர்ந்து தேங்காயை அடுத்தவர் வீட்டில் விழச் செய்யும் முடத்தெங்கு போன்றவர்
ஆசிரியர் ஆகும் தகுதி இல்லாதவர்.  

## அடிக்குறிப்புகள்
# அம்பலநாதத் தம்பிரான்

**காவை அம்பலநாதத் தம்பிரான்** 14ம் நூற்றாண்டு முதல் 15ம் நூற்றாண்டு முற்பகுதி வரை வாழ்ந்தவர். தமிழ்நாடு திருப்பரங்குன்றத்தை அடுத்த காவனூர் (அல்லது காவை) இவரது சொந்த ஊர். இவர் சிவப்பிரகாசத்திற்குக் குறள் வெண்பாவில் 100 கொளுவும், பகுத்துணர்த்தும் கலிவெண்பாவும் பாடியவர். பிரசாத அகவல், உரூபசொரூப அகவல், திருவருட்பயன் உதாரணக் கலித்துறை ஆகியவற்றை இயற்றினார்  

அம்பலநாதத் தம்பிரான் சீர்காழி பழுதை கட்டிச் சம்பந்த முனிவரின் மாணாக்கர். மதுரை சிவப்பிரகாசரால் போற்றப்பட்டவர். சிவப்பிரகாசரின் இருபாவிருபது உரை மூலம் இவரது சீடர் மதுரை ஞானப்பிரகாசத் தம்பிரான் என அறியப்படுகிறது.
# சம்சாரம் அது மின்சாரம்


***சம்சாரம் அது மின்சாரம்*** (*Samsaram Adhu Minsaram*) 1986 ஆம் ஆண்டு வெளிவந்த தமிழ்த் திரைப்படமாகும். விசு இயக்கத்தில் வெளிவந்த இத்திரைப்படத்தில் ரகுவரன், லட்சுமி, டெல்லி கணேஷ் மற்றும் பலர் நடித்திருந்தனர்.  

## வகை
குடும்பப்படம்  

## நடிகர்கள்

### விருதுகள்
"சம்சாரம் அது மின்சாரம்" நல்ல பொழுதுபோக்குகளை வழங்கிய சிறந்த பிரபலத் திரைப்படத்திற்கான தேசிய திரைப்பட விருது பெற்ற முதற் தமிழ்த் திரைப்படமாகும்.  
| விருது வழங்கியோர் | விருதின் வகை | விருது பெற்றோர் |  |
| --- | --- | --- | --- |
| சினிமா எக்ஸ்பிரஸ் விருதுகள் | தமிழில் சிறந்த திரைப்படத்திற்கான சினிமா எக்ஸ்பிரஸ் விருது | எம். சரவணன் |  |
| தமிழில் சிறந்த நடிகைக்கான சினிமா எக்ஸ்பிரஸ் விருது | இலட்சுமி |  |  |
| சிறப்பு விருது | விசு |  |  |
| தென்னிந்திய பிலிம்பேர் விருதுகள் | தமிழில் சிறந்த திரைப்படத்திற்கான தென்னிந்திய பிலிம்பேர் விருது | எம். சரவணன் |  |
| திரைப்பட இரசிகர் மன்ற விருது | சிறந்த திரைப்படம் | எம். சரவணன் |  |
| தேசிய திரைப்பட விருதுகள், இந்தியா | நல்ல பொழுதுபோக்குகளை வழங்கிய சிறந்த பிரபலத் திரைப்படத்திற்கான தேசிய திரைப்பட விருது | எம். சரவணன் | } |
# வேடிக்கை என் வாடிக்கை



**வேடிக்கை என் வாடிக்கை ** (*Vedikkai En Vadikkai*) 1990 ஆம் ஆண்டு சூன் மாதம் 29 ஆம் தேதியன்று வெளிவந்த தமிழ்த் திரைப்படமாகும். விசு இயக்கத்தில் வெளிவந்த இத்திரைப்படத்தில் எஸ். வி. சேகர் , பல்லவி, டெல்லி கணேஷ் மற்றும் பலர் நடித்திருந்தனர்.  

சங்கர் கணேசு இசையில் இதயச்சந்திரன் பாடல்களை எழுதியிருந்தார்.
# பட்டுக்கோட்டை பெரியப்பா


**பட்டுக்கோட்டை பெரியப்பா** (*Pattukottai Periyappa*) 1994 ஆம் ஆண்டு வெளிவந்த இந்தியத் தமிழ்த் திரைப்படமாகும். விசு இயக்கத்தில் வெளிவந்த இத்திரைப்படத்தில் ஆனந்த் பாபு, மோகினி, டெல்லி கணேஷ் மற்றும் பலர் நடித்திருந்தனர்.  

## வகை
குடும்பத் திரைப்படம், சமூகத் திரைப்படம்  

## கதை

வரதட்சிணைப் பிரச்சினையால் நின்று போகிறது ஒரு பெண்ணின் திருமணம். காரணம் மாமியாரின் பேராசை. இதை அறியும் மணமகனின் பெரியப்பா பட்டுக்கோட்டையில் இருந்து வந்து அங்கேயே தங்குகிறார். பணத்தை விட உறவுகளும் பாசமும் முக்கியம் என்பதை அந்த மாமியாருக்குப் புரிய வைக்கிறார். நின்று போன திருமணம் நடந்ததா இல்லையா என்று செல்லும் கதை.  

## நடிகர்கள்
- லட்சுமி - ஜான்சி
- ஆனந்த் பாபு - பிச்சுமணியாக
- மோகினி
- விசு - பட்டுக்கோட்டை பெரியப்பாவாக
- விவேக்
- ஒய். விஜயா
- வினோதினி
- மு. வரலட்சுமி
- ஆனந்தி
- சுமதிஸ்ரீ
- இந்திரா தேவி
- மல்லேஸ்வரி
- எஸ். எஸ். சந்திரன்
- டெல்லி கணேஷ்
- கிருஷ்ணராவ்
- கே. கே. சௌந்தர்
- மேலாளர் சீனா
- நடராஜன்
- சின்னி ஜெயந்த்
- குமரிமுத்து
- மதன் பாப்
- கவிதாலயா கிருஷ்ணன்
- டி. வி. வரதராஜன்

## பாடல்கள்
இத்திரைப்படத்திற்கு தேவா இசையமைத்தார். அனைத்துப் பாடல்களையும் காளிதாசன் எழுதியுள்ளார்.  

| 1 | "கல்யாண மாலை" | மனோ | காளிதாசன் | 05:07 |
| --- | --- | --- | --- | --- |
| 2 | "கண்ணே கண்ணே வா" | எம். சி. சபேசன், எம். என். ரங்கபாபு, டி. எஸ். ராமச்சந்திரன் | 03:54 |  |
| 3 | "பாலக்காட்டு பைத்தியக்காரனே" | கே. எஸ். சித்ரா | 04:20 |  |
| 4 | "பதினெட்டு வயதினிலே" | எஸ். பி. பாலசுப்பிரமணியம், புவனா வெங்கடேஷ், ஜோஜோ | 05:15 |  |
| 5 | "பெட்டிக்குள்ள யாருமில்லை" | கே. எஸ். சித்ரா | 03:50 |  |
| 6 | "வாழ்க்கையே" | லதிகா, கே. ஜே. சீமான் | 01:06 |  |
# இளைஞன் (திரைப்படம்)



**இளைஞன்** 2011 இல் வெளிவந்த தமிழ்த் திரைப்படமாகும். பா. விஜய் நடித்த இப்படத்தை சுரேஷ் கிருஷ்ணா இயக்கினார். கதை, வசனம் மு. கருணாநிதி.  

## நடிகர்கள்
- பா. விஜய்- கார்கி ஆரோக்கியசாமி
- மீரா ஜாஸ்மின்- மீரா தெய்வநாயகம்
- ரம்யா நம்பீசன்- ரம்யா செட்டியார்
- ராஜநாயகம்- சுமன்
- நமீதா- சேனா
- ஆரோக்கியசாமி என நாசர்
- வடிவேலு- ஐசக்
- கருணாஸ்- சுபீர்
- குஷ்பூ வள்ளியம்மை
- சரத்பாபு - தெய்வநாயகம்
- ஒய்.ஜீ.மகேந்திரன் செட்டியார்
- ராஜேந்திரன்- காலியா
- மணிவண்ணன்
- டெல்லி கணேஷ்
- நிழல்கள் ரவி
- ராஜ்கபூர்
- இளவரசு
- பாலா சிங்
- அலெக்ஸ்
- தென்னவன்
- தியாகு
- கவிதாலயா கிருஷ்ணன்
- கே.நடராஜ்
# ஆயிரம் விளக்கு (திரைப்படம்)



**ஆயிரம் விளக்கு** (*Aayiram Vilakku*) என்பது 2011 ஆம் ஆண்டு எசு. பி. ஓசிமின் இயக்கிய இந்திய தமிழ் மொழி அதிரடித் திரைப்படமாகும். இப்படத்தில் சத்யராசு மற்றும் சாந்தனு பாக்யராசு ஆகியோர் நடித்துள்ளனர். மேலும் சனா கான், சுமன், கமல் காமராசு மற்றும் கஞ்சா கருப்பு ஆகியோர் முக்கிய வேடங்களில் நடித்துள்ளனர். எச்எம்ஐ திரைப்பட நிறுவனம் தயாரித்து சிறீகாந்து தேவா இசையமைத்த இந்தத் திரைப்படம் 23 செப்டம்பர் 2011 அன்று வெளியிடப்பட்டது. திரைப்படம் கலவையான விமர்சனங்களைப் பெற்றது.  

## நடிகர்கள்

- சத்யராஜ்
- சாந்தனு பாக்யராஜ்
- சனா கான் (நடிகை)
- சுமன் (நடிகர்)
- கமல் காமராசு
- கஞ்சா கறுப்பு
- தம்பி ராமையா
- டெல்லி கணேஷ்
- மகாதேவன்
- தலைவாசல் விஜய்
- பாரதி கண்ணன்
- சுஜா வருணீ
- தீப்பெட்டி கணேசன்
- மீனாள்
# க. இராமச்சந்திரா


**க. இராமச்சந்திரா** (இறப்பு: ஏப்ரல் 26, 1976) ஈழத்துத் தமிழறிஞர். தமிழிலும், ஆங்கிலத்திலும் ஏராளமான கட்டுரைகளையும், நூல்களையும் எழுதியவர். தமிழில் செய்யுள்கள் பலவற்றை இயற்றியுள்ளார்.  

## வாழ்க்கைக் குறிப்பு
இராமச்சந்திரா யாழ்ப்பாணம், நயினாதீவைப் பிறப்பிடமாகக் கொண்டவர். கதிரேசுவின் புதல்வர். பிற்காலத்தில் கொழும்பில் வாழ்ந்தார். இலங்கை அரசாங்கத் தொடருந்து சேவைப் பகுதியில் உயரதிகாரியாகப் பணியாற்றி ஓய்வு பெற்றார்.  

## பத்திரிகாசிரியர்
*Religious Digest* என்ற ஆங்கில சமய இதழை ஆரம்பித்து அதன் ஆசிரியராகப் பணியாற்றினார். ஆத்மஜோதி ஆன்மிக இதழின் கௌரவ ஆசிரியராகவும் இவர் சேவையாற்றினார்.  

## சமூகப் பணி
கொழும்பில் அரசப் பணியாளர்களிடையே சமய நிகழ்ச்சிகளை நடத்தினார். இரமண மகரிசியைத் தமது குருவாகக் கொண்டார். "ரமணசரணானந்தன்" என்று அழைக்கப்பட்டார். உலக சைவ மாநாடுகள் பலவற்றில் கலந்து கொண்டார்.  

## எழுதிய நூல்கள்
- பகவான் சிறீ இரமண மகரிஷிகளின் அவதார மகிமையும், சன்னிதானப் பெருமையும் (1942)
- ரமணத்தியானம்
- ரமண ஸ்தோத்திர மஞ்சரி
- ஆதி சங்கரரின் அவதார மகிமையும், அவர் காட்டிய அருள் நெறியும்
- அன்னை கிருஷ்ணாபாய்
- பெரியார் தோத்திர மஞ்சரி (1948)
- பெரியார் அர்ச்சனமாலை
- சமரச ஞானக்கோவை
- உதிர்ந்த மலர்கள்
- முருகன் புகழ்மாலை
- கதிர்காமப் பதிகம் (1961)
- செல்வச் சந்நிதிப் பதிகம்
- Hinduism in a Nutshell
- In the Company of Saints
- Religions of the Tamils - Past and Present
- The message of Saint Thayumanavar
- Astrology as a Science - A Challenge to Church and Scientists
# வீடியோகான் டி2எச்



**வீடியோகான் டி2எச் ** (*Videocon d2h*) இந்தியாவின் பெரும் கட்டணத் தொலைக்காட்சி சேவையாளர்களில் ஒன்றாகும். இந்நிறுவனம் விண்ணின்று வீடு சேவைகளை வழங்கி வருகிறது. எம்பெக்-4 எண்ணிம சுருக்கத் தொழினுட்பத்தையும் எண்ணிமத் தொலைக்காட்சி பரப்புகை S2 தொழினுட்பத்தையும் பயன்படுத்தி தனது அலைவரிசைத் தொகுப்பை வழங்கி வருகிறது. 2009ஆம் ஆண்டு ஆகத்தில் தொடங்கிய இச்சேவை தனது தனித்தன்மையாக தனது சேவைக்கு அணுக்கம் தரும் செட் டாப் பாக்சை ஒருங்கிணைத்த படிகநீர்மைத்திரை தொலைக்காட்சிப் பெட்டிகளை விற்பனைக்கு வழங்கியது.  

நவம்பர் 2012இல் இதன் சந்தாதாரர்கள் 7.5 மில்லியனாக இருந்தனர்.
# மாத்தளை தேர்தல் மாவட்டம்


**மாத்தளை தேர்தல் மாவட்டம்** (*Matale electoral district*) எனப்படுவது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இலங்கை நாடாளுமன்றம், மாகாணசபைகள் போன்றவற்றுக்கு உறுப்பினர்களைத் தெரிவு செய்வதற்காக உருவாக்கப்பட்ட ஒரு புவியியல் அலகு. இத்தேர்தல் மாவட்டம் மத்திய மாகாணத்தின் மாத்தளை நிருவாக மாவட்டத்தை மட்டும் உள்ளடக்கிய அலகாகும். 225 இருக்கைகள் கொண்ட இலங்கை நாடாளுமன்றத்திற்கு இத்தேர்தல் மாவட்டத்தில் இருந்து 5 உறுப்பினர்கள் தெரிவு செய்யப்படுகின்றனர். இம்மாவட்டத்தில் 2010 ஆம் ஆண்டில் 342,684 பேர் வாக்களிக்கத் தகுதி பெற்றனர்.  

## தேர்தல் தொகுதிகள்
மாத்தளை தேர்தல் மாவட்டத்தில் அமைந்துள்ள தேர்தல் தொகுதிகள் பின்வருமாறு:  
1. தம்புள்ளை தேர்தல் தொகுதி
1. லக்கல தேர்தல் தொகுதி
1. மாத்தளை தேர்தல் தொகுதி
1. இரத்தோட்டை தேர்தல் தொகுதி
# டிடி டைரக்ட்+



**டிடி டைரக்ட்+ ** (*DD Direct+*) இந்திய அரசின் புவிப்புறத் தொலைக்காட்சி வழங்கும் தூர்தர்சனின் எண்ணிம செய்மதித் தொலைக்காட்சி சேவை வழங்கும் துணை நிறுவனமாகும். இதன் அலைவரிசைகள் கட்டணம் ஏதுமின்றி இந்தியாவின் பல்வேறு மொழிகளில் வழங்கப்படுகின்றன. இதன் அலைவரிசைத் தொகுப்பை கட்டுடைய அணுக்க முறைமையில் கட்டணத் தொலைக்காட்சி வழங்கும் அனைத்து கம்பிவடத் தொலைக்காட்சி சேவையாளர்களும் விண்ணின்று வீடு சேவையாளர்களும் தங்கள் சந்தாதாரர்களுக்கு இலவசமாகவும் கட்டாயமாகவும் வழங்க வலியுறுத்தப்படுகின்றனர். இதன் அலைத்தொகுப்பில் 56 தொலைக்காட்சி அலைவரிசைகளும் 23 வானொலி அலைவரிசைகளும் உள்ளன.
# மு. சிவலிங்கம் (கணினி தொழில்நுட்ப எழுத்தாளர்)



**மு. சிவலிங்கம்** (12 செப்டம்பர் 1951 – 13 பெப்ரவரி 2024) தமிழ்நாட்டைச் சேர்ந்த கணினி சார் தொழில்நுட்ப, மார்சிய நூல் மொழிபெயர்ப்பு எழுத்தாளர் ஆவார். இந்திய அரசின் தொலைத்தகவல் தொடர்புத் துறையில் 33 ஆண்டு காலம் பொறியாளராகப் பணியாற்றி 2007 ஆம் ஆண்டில் விருப்ப ஓய்வு பெற்ற இவர் கணிதம், தமிழ் இலக்கியம், தொழிலாளர் சட்டம், மனிதவள மேம்பாடு மேலாண்மை, கணினிப் பயன்பாட்டு அறிவியல் போன்ற பாடங்களில் முதுநிலைப் பட்டம் பெற்றவர். இவர் கணினி தொடர்பான பல்வேறு மாநாடுகளில் கலந்து கொண்டு பல ஆய்வுக் கட்டுரைகளையும் படித்துள்ளார்.  

## எழுதியுள்ள நூல்கள்
### கணினி சார் நூல்கள்
1. ஐகியூ தேர்வுகள் எழுதுவது எப்படி?
1. டாஸ் கையேடு
1. உள்ளங்கைக்குள் உலகம்
1. டி’பேஸ் வழியாக சி-மொழி
1. கம்ப்யூட்டர் இயக்க முறைகள் டாஸ், யூனிக்ஸ், விண்டோஸ் கையேடு
1. மின்-அஞ்சல்
1. வருங்கால மொழி சி#
1. +1 கணிப்பொறியியல் பாடநூல் – தொகுதி 2
1. +2 கணிப்பொறியியல் பாடநூல் – தொகுதி 2
1. தகவல் தொழில்நுட்பம் – ஓர் அறிமுகம்
1. நெட்வொர்க் தொழில்நுட்பம்
1. ரெட்ஹெட் லினக்ஸ், ஓப்பன் ஆஃபிஸ் கையேடு

### மார்சிய நூல்கள்
1. லுத்விக் ஃபாயர்பாக்கும் மூலச்சிறப்புள்ள ஜெர்மன் தத்துவஞானத்தின் முடிவும் (ஏங்கெல்ஸ் எழுதிய Ludwig Feuerbach and The End of Classical German Philosophy என்ற நூலின் மொழிபெயர்ப்பு)
1. கம்யூனிசத்தின் கோட்பாடுகள் (ஏங்கெல்ஸ் எழுதிய Principles of Communism என்ற நூலின் மொழிபெயர்ப்பு)
1. கம்யூனிஸ்டுக் கட்சி அறிக்கை (மார்க்ஸ், ஏங்கெல்ஸ் இருவரும் எழுதிய Communist Manifesto என்ற நூலின் மொழிபெயர்ப்பு)
1. கூலியுழைப்பும் மூலதனமும் (மார்க்ஸ் எழுதிய நூலின் மொழிபெயர்ப்பு)
1. கற்பனாவாத சோஷலிசமும் விஞ்ஞான சோஷலிசமும் (ஏங்கெல்ஸ் எழுதிய Socialisme utopique et Socialisme scientifique என்ற நூலின் மொழிபெயர்ப்பு)

## பங்களிப்புகள்
இவர் தமிழ்நாடு அரசு மற்றும் சில அமைப்புகளில் பொறுப்பேற்று முக்கியப் பங்களிப்புகளைச் செய்துள்ளார்.  

- பாரதிதாசன் பல்கலைக்கழகத் தொலைநிலைக் கல்வி எம்சிஏ மாணவர்களுக்குக் கவுரவ ஆசிரியர் (1996-2003)
- தமிழக அரசு பொது நூலகப் புத்தகத் தேர்வுக்குழு உறுப்பினர் (1998)
- தமிழக அரசு சுஜாதா தலைமையில் அமைத்த கலைச்சொல்லாக்கக் குழுவில் 200 சொற்கள் உருவாக்கம் (1999)
- தமிழக அரசு முனைவர் மு. ஆனந்தகிருஷ்ணன் தலைமையில் அமைத்த தகவல் தொழில்நுட்பக் கலைச்சொல்லாக்கக் குழுவில் 8000 சொற்கள் உருவாக்கம் (2000)
- மணவை முஸ்தபா வெளியிட்ட கணினிக் கலைச்சொல் களஞ்சிய அகராதி தொகுதி 1, 2 உருவாக்கத்தில் முக்கியப் பங்களிப்பு (1999, 2001)
- மைக்ரோசாஃப்ட் நிறுவனத்தின் விண்டோஸ், எம்எஸ் ஆஃபீஸ் தொகுப்புத் தமிழ் இடைமுகத்துக்கான கலைச்சொல்லாக்கம் (2003)
- தமிழக அரசின் கணிபொறியியல் பாடத்திட்டக் குழு உறுப்பினர் (2004-2005)
# காலி தேர்தல் மாவட்டம்


**காலி தேர்தல் மாவட்டம்** (*Galle electoral district*) எனப்படுவது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இலங்கை நாடாளுமன்றம், மாகாணசபைகள் போன்றவற்றுக்கு உறுப்பினர்களைத் தெரிவு செய்வதற்காக உருவாக்கப்பட்ட ஒரு புவியியல் அலகு. இத்தேர்தல் மாவட்டம் தெற்கு மாகாணத்தின் காலி நிருவாக மாவட்டத்தை மட்டும் உள்ளடக்கிய அலகாகும். 225 இருக்கைகள் கொண்ட இலங்கை நாடாளுமன்றத்திற்கு இத்தேர்தல் மாவட்டத்தில் இருந்து 10 உறுப்பினர்கள் தெரிவு செய்யப்படுகின்றனர். இம்மாவட்டத்தில் 2010 ஆம் ஆண்டில் 761,815 பேர் வாக்களிக்கத் தகுதி பெற்றனர்.  

## தேர்தல் தொகுதிகள்
காலி தேர்தல் மாவட்டத்தில் அமைந்துள்ள தேர்தல் தொகுதிகள் பின்வருமாறு:  
1. அக்மீமன தேர்தல் தொகுதி
1. அம்பலாங்கொடை தேர்தல் தொகுதி
1. பத்தேகமை தேர்தல் தொகுதி
1. பலப்பிட்டி தேர்தல் தொகுதி
1. பெந்தாரை எல்ப்பிட்டிய தேர்தல் தொகுதி
1. காலி தேர்தல் தொகுதி
1. அபரதுவ தேர்தல் தொகுதி
1. இனிதும தேர்தல் தொகுதி
1. கரந்தெனிய தேர்தல் தொகுதி
1. ரத்கமை தேர்தல் தொகுதி
# பொலன்னறுவை தேர்தல் மாவட்டம்


**பொலன்னறுவை தேர்தல் மாவட்டம்** (*Polonnaruwa electoral district*) எனப்படுவது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இலங்கை நாடாளுமன்றம், மாகாணசபைகள் போன்றவற்றுக்கு உறுப்பினர்களைத் தெரிவு செய்வதற்காக உருவாக்கப்பட்ட ஒரு புவியியல் அலகு. இத்தேர்தல் மாவட்டம் வடமத்திய மாகாணத்தின் பொலன்னறுவை நிருவாக மாவட்டத்தை மட்டும் உள்ளடக்கிய அலகாகும். 225 இருக்கைகள் கொண்ட இலங்கை நாடாளுமன்றத்திற்கு இத்தேர்தல் மாவட்டத்தில் இருந்து 5 உறுப்பினர்கள் தெரிவு செய்யப்படுகின்றனர். இம்மாவட்டத்தில் 2010 ஆம் ஆண்டில் 280,337 பேர் வாக்களிக்கத் தகுதி பெற்றனர்.  

## தேர்தல் தொகுதிகள்
பொலன்னறுவை தேர்தல் மாவட்டத்தில் அமைந்துள்ள தேர்தல் தொகுதிகள் பின்வருமாறு:  
1. பொலன்னறுவை தேர்தல் தொகுதி
1. மின்னேரியா தேர்தல் தொகுதி
1. மெதிரிகிரி தேர்தல் தொகுதி
# புத்தளம் தேர்தல் மாவட்டம்


**புத்தளம் தேர்தல் மாவட்டம்** (*Puttalam electoral district*) எனப்படுவது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இலங்கை நாடாளுமன்றம், மாகாணசபைகள் போன்றவற்றுக்கு உறுப்பினர்களைத் தெரிவு செய்வதற்காக உருவாக்கப்பட்ட ஒரு புவியியல் அலகு. இத்தேர்தல் மாவட்டம் வடமேல் மாகாணத்தின் புத்தளம் நிருவாக மாவட்டத்தை மட்டும் உள்ளடக்கிய அலகாகும். 225 இருக்கைகள் கொண்ட இலங்கை நாடாளுமன்றத்திற்கு இத்தேர்தல் மாவட்டத்தில் இருந்து 8 உறுப்பினர்கள் தெரிவு செய்யப்படுகின்றனர். இம்மாவட்டத்தில் 2010 ஆம் ஆண்டில் 495,575 பேர் வாக்களிக்கத் தகுதி பெற்றனர்.  

## தேர்தல் தொகுதிகள்
புத்தளம் தேர்தல் மாவட்டத்தில் அமைந்துள்ள தேர்தல் தொகுதிகள் பின்வருமாறு:  
1. ஆனைமடு தேர்தல் தொகுதி
1. சிலாபம் தேர்தல் தொகுதி
1. நாத்தாண்டியா தேர்தல் தொகுதி
1. புத்தளம் தேர்தல் தொகுதி
1. வென்னப்புவை தேர்தல் தொகுதி
# காகித துளை கருவி



**காகித துளை கருவி** எனப்படுவது கோவைகளில் ஆவணப் பிரதிகளைக் கட்டி வைப்பதற்காக அவற்றைத் துளையிடப் பயன்படும் பொதுவான அலுவலகக் கருவி ஆகும்.  

இக்கருவியை முதன்முதலில் கண்டறிந்தமை பற்றி இருவேறு புலமைரிமைகள் பதிவுசெய்யப்பட்டுள்ளன. செருமனி ஆரம்பமுதலே காகித துளை கருவியை பயன்படுத்திவருகின்றது. இதில் பிரேடிச்சு சொயேனெக்கின் (Friedrich Soennecken) தனது கண்டுபிடிப்பான *Papierlocher* (Locher) க்கு காப்புரிமையை நவம்பர் 14, 1886, பதிவுசெய்தார்.
# மு. சிவலிங்கம் (இலங்கை எழுத்தாளர்)


**மு. சிவலிங்கம்** இலங்கையின் மலையகத்தைச் சேர்ந்த எழுத்தாளரும் அரசியல்வாதியும் ஆவார். பல சிறுகதைகளை எழுதியுள்ளார். கலாபூஷணம் பட்டம் பெற்றவர். இவர் மலையக மக்கள் முன்னணியின் முன்னாள் செயலாளரும், முன்னாள் மத்திய மாகாணசபை உறுப்பினருமாவார். வீரகேசரி பத்திரிகையின் பத்திரிகையாளராகப் பணியாற்றியவர். தொழிற்சங்க பத்திரிக்கையின் பொறுப்பாசிரியராக இருந்தவர். அரசபாடசாலை ஆசிரியராகக் கடமையாற்றியவர்.  

## அரசியலில்
மலையக மக்கள் முன்னணி என்ற ஒரு அரசியல் கட்சியை ஸ்தாபித்தவர்களுள் முக்கியமானவர். அக் கட்சியின் செயலாளர் நாயகமாகக் கடமை புரிந்தவர். மத்திய மாகாண சபையின் பிரதி தலைவராகவும் பணி புரிந்தவர். அரசியல் காரணங்களுக்காக இரண்டு முறை சிறை சென்று திரும்பியவர்.  

## கலையுலகில்

## விருதுகள்
- நான்கு முறை அரச சாகித்திய விருதுகள்
- சுதந்திர இலக்கிய அமைப்பின் விருது
- தமிழியல் விருது
- கனகசெந்திநாதன் விருது
- கலாபூஷணம் விருது
- கரிகாற்சோழன் விருது
- பேராதனைப் பல்கலைக்கழகத் தமிழ்ச்சங்கத்தின் 2023 ஆம் ஆண்டிற்கான "சங்கச் சான்றோர் விருது"

## எழுதிய நூல்கள்
- *ஒப்பாரி கோச்சி (சிறுகதைத் தொகுப்பு) (2010)*
- *மலைகளின் மக்கள் (சிறுகதைத் தொகுப்பு) (1992)*
- *ஒரு விதை நெல் (சிறுகதைத் தொகுப்பு) (2004)*
- *வெந்து தணிந்தது காலம் (சிறுகதைத் தொகுப்பு) (2013)*
- *பஞ்சம் பிழைக்க வந்த சீமை (நாவல்) (2015)*
- *மலையகத் தமிழர் நாட்டுப்புறப் பாடல்கள்* (ஆய்வு நூல்) (2007)
- *தேயிலை தேசம் (மொழிப் பெயர்ப்பு ) (2003)*
- *சிறுவர் பண்ணைகள் (2016)*
- *உயிர்* *(நாவல்) (2018)*
# விக்கிமேனியா



**விக்கிமேனியா** என்பது விக்கிமீடியா நிறுவனம் நடத்தும் விக்கிப்பீடியா, விக்சனரி போன்ற விக்கித்திட்டங்களின் பங்களிப்பாளர்கள் ஆண்டு தோறும் ஒன்று கூடும் பன்னாட்டு மாநாடு ஆகும். இம்மாநாட்டில் பல்வேறு விக்கிமீடியா நிறுவனத் திட்டங்கள், திறமூல மென்பொருள், கட்டற்ற அறிவு / உள்ளடக்கம், இவற்றோடு தொடர்புடைய சமூக, நுட்பப் புலங்கள் குறித்து கலந்துரையாடப்படுகிறது.  

## அறிமுகம்

**விக்கிமேனியா மாநாடுகள்**

| விக்கிமேனியா 2005 | ஆகத்து 5–7 | பிராங்க்ஃபுர்ட், செருமனி | 380 | உரைகள், நிகழ்படங்கள் |
| --- | --- | --- | --- | --- |
| விக்கிமேனியா 2006 | ஆகத்து 4–6 | கேம்பிரிஜ், ஐக்கிய அமெரிக்க மாநிலங்கள் | 400 | [//wikimania2006.wikimedia.org/wiki/Proceedings:Index ஆய்வுக்கட்டுரைகளும் உரைகளும்], [//wikimania2006.wikimedia.org/wiki/Archives நிகழ்படம்] |
| விக்கிமேனியா 2007 | ஆகத்து 3–4 | தாய்பெய், தைவான் | 440 | விக்கிமீடியா காமன்சு காட்சியகம் |
| விக்கிமேனியா 2008 | சூலை 17–19 | அலெக்சாந்திரியா, எகிப்து | 650 | சுருக்கங்கள் , [//wikimania2008.wikimedia.org/wiki/Presentations உரைகள்],[//wikimania2008.wikimedia.org/wiki/Schedule#Discussion_pages.2C_slides_and_video_recordings நிகழ்படங்கள்] |
| விக்கிமேனியா 2009 | சூலை 26–28 | புவெனஸ் ஐரிஸ், அர்கெந்தீனா | 559 | உரைகள், நிகழ்படம் |
| விக்கிமேனியா 2010 | சூலை 9–11 | கதான்ஸ்க், போலந்து | ஏறத்தாழ 500 | உரைகள் |
| விக்கிமேனியா 2011 | ஆகத்து 4–7 | ஐப்பா, இசுரேல் | 720 | உரைகள், நிகழ்படம் |
| விக்கிமேனியா 2012 | சூலை 12–15 | வாசிங்டன், டி. சி., ஐக்கிய அமெரிக்க மாநிலங்கள் | 1,400 | உரைகள், நிகழ்படங்கள் |
| விக்கிமேனியா 2013 | ஆகத்து 7–11 | ஆங்காங்கு, சீனா | 700 |  |
| விக்கிமேனியா 2014 | ஆகத்து 6–10 | இலண்டன், ஐக்கிய இராச்சியம் | 1,762 | உரைகள், நிகழ்படங்கள் |
| விக்கிமேனியா 2015 | யூலை 15–19 | மெக்சிக்கோ நகரம், மெக்சிக்கோ | TBD | -- |
| விக்கிமேனியா 2016 | சூன் 21–28 | எசினோ லாரியோ, இத்தாலி | } |  |

## விக்கிமேனியா 2015

விக்கிமேனியா 2015, பதினொறாவது விக்கிமேனியா கருத்தரங்கு, மெக்சிக்கோவில் உள்ள இல்டன் மெக்சிக்கோ சிட்டி ரெபோர்மாவில் 2015-ம் ஆண்டு, சூலை 15 முதல் 19 வரை நடைபெற்றது.
# இரத்தினபுரி தேர்தல் மாவட்டம்


**இரத்தினபுரி தேர்தல் மாவட்டம்** (*Ratnapura electoral district*) எனப்படுவது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இலங்கை நாடாளுமன்றம், மாகாணசபைகள் போன்றவற்றுக்கு உறுப்பினர்களைத் தெரிவு செய்வதற்காக உருவாக்கப்பட்ட ஒரு புவியியல் அலகு ஆகும். இத்தேர்தல் மாவட்டம் சபரகமுவா மாகாணத்தின் இரத்தினபுரி நிருவாக மாவட்டத்தை மட்டும் உள்ளடக்கிய அலகாகும். 225 இருக்கைகள் கொண்ட இலங்கை நாடாளுமன்றத்திற்கு இத்தேர்தல் மாவட்டத்தில் இருந்து 10 உறுப்பினர்கள் தெரிவு செய்யப்படுகின்றனர். இம்மாவட்டத்தில் 2010 ஆம் ஆண்டில் 734,651 பேர் வாக்களிக்கத் தகுதி பெற்றனர்.  

## தேர்தல் தொகுதிகள்
இரத்தினபுரி தேர்தல் மாவட்டத்தில் அமைந்துள்ள தேர்தல் தொகுதிகள் பின்வருமாறு:  
1. பலாங்கொடை தேர்தல் தொகுதி
1. எகலியகொட தேர்தல் தொகுதி
1. கலவானை தேர்தல் தொகுதி
1. கொலன தேர்தல் தொகுதி
1. நிவித்திகலை தேர்தல் தொகுதி
1. பெல்மதுளை தேர்தல் தொகுதி
1. இறக்குவானை தேர்தல் தொகுதி
1. இரத்தினபுரி தேர்தல் தொகுதி
# நாஞ்சில் நாரண. தொல்காப்பியன்

**நாஞ்சில் நாரண. தொல்காப்பியன்** (பிறப்பு: சூலை 9, 1943) என்பவர் ஒரு தமிழக எழுத்தாளர். இவரது தந்தை ஆர். நாராயணன், தாய் அன்னவடிவு. கன்னியாகுமரி மாவட்டம் நரிக்குளம் எனும் ஊரில் பிறந்த இவரது இயற்பெயர் நா. அரிராமகிருஷ்ணன். நாளைய புரட்சி, தமிழுக்குத் தலை (குமணன் காவியம்) எனும் கவிதை நூல்களை எழுதியுள்ளார். சிறந்த கவிஞர். மரபுக் கவிதைகளை எழுதுவதில் அதிக ஆர்வமுடையவர். இவர் எழுதிய *"முப்பால் முதல்வன்"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் *மரபுக்கவிதை* எனும் வகைப்பாட்டில் பரிசு பெற்றிருக்கிறது.  

## ஆதாரம்
# ஜோ டி குரூஸ்



**ஜோ டி குருஸ்** (Joe D Cruz), பிறப்பு: 17 மே 1963) தமிழ் நெய்தல்குடிகளின் வாழ்வை இலக்கியத்தில் பதிவுசெய்த குறிப்பிடத்தக்க எழுத்தாளர் ஆவார். திருநெல்வேலி மாவட்டம் கடற்கரை கிராமமான உவரியில் பிறந்தவர். முப்பது ஆண்டுகளுக்கும் மேலாக சரக்குக் கப்பல் நிறுவனங்களில், இந்தியாவின் பல்வேறு பகுதிகளில் தலைமைப் பொறுப்பில் பணியாற்றியுள்ளார். தற்போது சென்னை இராயபுரத்தில் வணிகக் கப்பல்களுக்கான ஆலோசனை நிறுவனம் ஒன்றையும் நடத்திவருகிறார். இவரது இரு புதினங்களும் மீன்பிடி தொழில் புரியும் பரதவர் வாழ்க்கையைக் களமாகக் கொண்டவை.  

## இளமைக் காலம்
திருநெல்வேலி மாவட்டம் உவரி கிராமத்தில் பிறந்து வளர்ந்த திருநெல்வேலி புனித சவேரியார் பள்ளியில் உயர்கல்வியை முடித்தார். இடையன்குடி கால்டுவெல் மேல்நிலைப் பள்ளியில் விஞ்ஞான பாடம் படித்த இவர், சென்னை லயோலா கல்லூரியில் பொருளாதாரத்தில் முதுகலையும், திருச்சி வளனார் கல்லூரியில் ஆய்வறிஞர் பட்டமும் பெற்றவர்.  

## படைப்புகள்

- புலம்பல்கள் (கவிதை) -2004 தமிழ்
- ஆழி சூழ் உலகு (நாவல்) -2004 தமிழ்
- விடியாத பொழுதுகள் (ஆவணப்படம்) 2008 தமிழ்
- கொற்கை (நாவல்)2009 |கொற்கை தமிழ்
- ஆழி சூழ் உலகு (நாவல்) தமிழ்
- TOWARDS DAWN (ஆவணப்படம்) 2009 தமிழ்
- எனது சனமே (ஆவணப்படம்) 2010 தமிழ்
- அஸ்தினாபுரம் (நாவல்) 2016 தமிழ்
- வேர்பிடித்த விளைநிலங்கள் (தன்வரலாறு)2017 தமிழ்
- இனையம் துறைமுகம் (ஆவணப்படம்) 2018 தமிழ்
- கவனம் ஈர்க்கும் கடலோரம் (கட்டுரைகள்) -2019 தமிழ்

## விருதுகள்
- இவரது *கொற்கை* என்ற புதினத்திற்காக 2013ஆம் ஆண்டிற்கான சாகித்திய அகாதமி விருது வழங்கப்பட்டுள்ளது.
- இவர் எழுதிய *"ஆழி சூழ் உலகு"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் புதினம் எனும் வகைப்பாட்டில் பரிசு பெற்றிருக்கிறது. இவை தவிர, கனடா இலக்கியத் தோட்ட விருது-2006, சுஜாதா-உயிர்மை விருது-2011 (கொற்கை), லூர்தம்மாள் சைமன் இலக்கிய விருது-2013, இலயோலா இலக்கிய விருது -2014. இலக்கிய வீதி அன்னம் விருது- 2014, உஸ்தாத் பிஸ்மில்லாகான் விருது-2015, திருவள்ளுவர் இலக்கிய விருது-2015 ஆகிய விருதுகளையும் பெற்றுள்ளார்.

## திரைப்படங்கள்
திரைப்படத்துறையிலும் பணியாற்றியுள்ளார். 2013ம் ஆண்டு நடிகர் தனுஷ் நடிப்பில், இயக்குநர் பரத் பாலா இயக்கிய மரியான் திரைப்படத்துக்கு வசனம் எழுதியுள்ளார்
# செபஸ்தியார்



**புனித செபஸ்தியார்** (இறப்பு சுமார். 288) என்பவர் ஆதி கிறித்தவ புனிதரும் மறைசாட்சியும் ஆவார். இவர் உரோமைப் பேரரசன் தியோக்கிளேசியன் கிறித்தவர்களுக்கு எதிராகத் துவங்கிய கொடுமைகளில் இறந்தார். இவர் பெரும்பான்மையாக மரத்திலோ, தூணிலோ கட்டப்பட்டவாறு, அம்புகளால் குத்தப்பட்டு சித்தரிக்கப்படாலும், இவர் அங்கு இறக்கவில்லை. இவரை அங்கிருந்து உரோம் நகரின் ஐரீன் என்பவர் காப்பாற்றி குணப்படுத்தினார். இதன் பின்பு தியோக்கிளேசியனின் செயல்களை இவர் சாடியதால், அரசனின் ஆணைப்படி இவரை தடியால் அடித்துக் கொலை செய்தனர்..  

இவரின் மறைசாட்சியம் முதன் முதலில் நான்காம் நூற்றாண்டில் வாழ்ந்த அம்புரோசு என்னும் மிலன் நகர ஆயரின் திருப்பாடல் 118இன் மறை உரைகளில் (எண் 22) காணக்கிடைக்கின்றது. இதன் படி செபஸ்தியாரின் பக்தி மிலன் நகரின் 4ஆம் நூற்றாண்டிலேயே இருந்துள்ளது தெரிகின்றது.  

கத்தோலிக்க திருச்சபையில் இவரின் விழா நாள் சனவரி 20. கிழக்கு மரபுவழி திருச்சபைகள் இவரின் விழாவை டிசம்பர் 18இல் சிறப்பிக்கின்றன.
# கஹட்டோவிட்டை



**கஹட்டோவிட்டை** (*Kahatowita*, කහටෝවිට)இலங்கையின் மேல்மாகாணத்தில் கம்பகா மாவட்டத்தில் அத்தனகல்லை தேர்தல் தொகுதியில் அமைந்துள்ள கிராமமாகும்.  

## வரலாறு
கஹட்டோவிட்டை முழுமையாக முஸ்லிம்களை கொண்ட ஓர் ஊராகும். இலங்கையின் போத்துக்கீசர் காலணித்துவ ஆட்சியின் போது கொடுமைகளுக்கு உட்பட்ட கரையோர பிரதேசங்களில் இருந்த முஸ்லிம்கள், இலங்கையின் உள்பிரதேசங்களுக்களில் குடியேற்றங்களை அமைத்தனர்.போத்துக்கீசரால் விரட்டப் பட்ட போது, கொழும்பு கண்டி பிரதான பாதையையும் ஆற்றங்கரைகளையும் அண்மித்து (யக்கலை நிட்டம்புவை திஹாரிய பஸ்யால) போன்ற இடங்களில் மக்கள் குடியேற்றங்களை அமைத்தனர், காலப் போக்கில் மாற்று மதத்தவர்களால் விரட்டப்பட்டு முஸ்லிம்கள் இடம் பெயர ஆரம்பித்தனர், அப்போது அத்தனகல்ல ஓயாவிற்கு அருகாமையில்  தற்போதைய ஓவிட்டி என்கின்ற இடத்தில் குடியிருப்புக்களை அமைத்தனர், 'ஓவிட்டி' என்ற பயன்பாட்டினாலே கஹடோவிட என்ற பெயர் வர காரணமாய் அமைந்தது, இவ்வகையில் முஸ்லிம்கள் குடியேறிய ஓர் ஊரே கஹட்டோவிட ஆகும்.ஆரம்பத்தில் குடியேறிய மக்கள் அத்தனகல்ல  
ஓயா ஆற்றுப்பள்ளதாக்கின் அருகே தமது குடியிருப்புக்களை அமைத்துக்கொண்டனர்.கி.பி.1688 ஆம் ஆண்டு அத்தனகல்ல ஓயாவிற்கு அருகில் முதலாவது பள்ளிவாசல் கட்டப்பட்டது.காலப்போக்கில் அப்பள்ளிவாசல் வேறு இடத்திற்கு மாற்றப்பட்டது.முஸ்லிம்கைள நல்வழிப்படுத்தும் நோக்கில் யெமனைச் சோந்த செய்யித் அஹமத் இப்னு முபாரக் மெளலானா(றஹ்) அவர்கள் 1857இல் இங்கு  
வருகைதந்தார். அவர்கைளத் தொடாந்து 1859 இல் யெமனைச் சேர்ந்த அப்துல்லாஹ் இப்னு உமர் பாதிப் யெமானி(றஹ்) அவர்களும் வருகைதந்தனர். இங்கு 1975இல் இரண்டாவது பள்ளிவாசல் கட்டப்பட்டது. இங்கு பெரும்பான்மை மக்கள் காதிரியதுன் நபவிய்யா,பாதிபிய்யதுல் காதிரிய்யா மற்றும் ஷாதுலிய்யா ஆகிய சூபி தரீக்காக்களை பின்பற்றுகின்றனர்.  

## புவியியல் மற்றும் காலநிலை
கடல் மட்டத்தில் இருந்து 37 மீட்டர்(121.39 அடி) உயரத்தில் இவ்வூர் அமைந்துள்ளது. இதன் வடக்கு மற்றும் வடகிழக்கே அத்தனகல்ல ஓயா எனப்படும் ஆறு பாய்கிறது.இங்கு தாழ்நாட்டு  
ஈரவலயக் காலநிலை காணப்படுகின்றது.  

## உள்நாட்டு அரசு நிர்வாகம்
கஹட்டோவிட அத்தனகல்ல பிரதேச செயலகத்தின் கீழ் நிருவகிக்கப்படுகின்றது.கஹட்டோவிட, கஹட்டோவிட மற்றும் கஹட்டோவிட மேற்கு என இரண்டு கிராம உத்தியோகத்தர் நிருவாகப் பிரிவுகளாக பிரிக்கப்பட்டுள்ளது.
# தாய்நாடு அழைக்கிறது (சிலை)



***தாய்நாடு அழைக்கிறது*** ( *Rodina-Mat' zovyot!*), அல்லது ***தாய் தாய்நாடு***, ***தாய் தாய்நாடு அழைக்கிறது***, அல்லது சுருக்கமாக ***தாய்நாடு***, அல்லது ***மமாயேவ் சின்னம்*** என்பது ரஸ்யாவின் வோல்கோகிராட்டிலுள்ள மமாயேவ் குர்கனிலுள்ள ஒரு சிலையாகும். இது ஸ்டாலின்கிராட் போரின் நினைவாகக் கட்டப்பட்டது. இது யெவ்ஜெனி வுசெடிச் எனும் சிற்பியாலும், நிகோலாய் நிகிடின் எனும் கட்டுமானப் பொறியியலாளராலும் வடிவமைக்கப்பட்டது. 1967ல், உலகின் மிகப்பெரிய சிலையாக பிரகடனப்படுத்தப்பட்ட இதுவே மிகப்பெரிய சிலையாகப் பிரகடனப்படுத்தப்பட்ட இறுதிச் சமயச்சார்பற்ற சிலையாகும். இதற்குப்பிறகு மிகப்பெரிய சிலையாக பிரகடனப்படுத்தப்பட்டவை அனைத்தும் பௌத்த சமயம் சார்ந்த சிலைகளாகும். இதற்குப் பின்னரான உயரமான சிலைகளுடன் ஒப்பிடும் போது, *தாய்நாடு அழைக்கிறது* பொறியியல் ரீதியில், குறிப்பிடத்தக்களவு சிக்கல் தன்மை வாய்ந்தது. இதற்குக் காரணம், அதன் தோற்றமாகும். இதன் வலது கை ஒரு வாளை உயர்த்திப் பிடித்திருப்பதுடன், இதன் இடது கை அழைக்கும் பாவனையில் நீண்டிருக்கிறது. இதன் கட்டுமானத்துக்காக கம்பிவடத்துடனான முன்தகைப்புக் காங்கிறீற்றுக் கலவை பயன்படுத்தப்பட்டுள்ளது. இத் தொழில்நுட்பம் நிகிடினின் இன்னொரு கட்டமைப்பான மாஸ்கோவிலுள்ள ஒஸ்டாங்கினோ கோபுரத்திலும் பயன்படுத்தப்பட்டுள்ளது.  

## கட்டுமானமும் சமர்ப்பணமும்
1967ல் இந்நினைவுச் சின்னம் சமர்ப்பணம் செய்யப்பட்டபோது இதுவே உலகின் உயர்ந்த சிலையாக இருந்தது. இதன் வாள் முனையிலிருந்து அடிப்பீடம் வரையிலான உயரம் 87 மீட்டர்களாகும் (279 அடிகள்). இதன் உருவம் 52 மீட்டர்களும் (170 அடிகள்), கையிலுள்ள வாள் 33 மீட்டர்களும் (108 அடிகள்) ஆகும். மலையின் அடிப்பகுதியிலிருந்து சிலை வரையான இருநூறு படிக்கட்டுக்களும், ஸ்டாலின்கிராட் போர் நடைபெற்ற 200 நாட்களைக் குறிக்கின்றன. இதன் முக்கிய சிற்பி யெவ்ஜெனி விசெடிச் ஆவார். மேலும் 8,000 டன்கள் (7,900 நீண்ட டன்கள் 8,800 குறுகிய டன்கள்) கான்க்ரீட் சிலையின் குறிப்பிடத்தக்க கட்டுமானப் பொறியியல் சவால்கள் நிகோலாய் நிகிடினால் கையாளப்பட்டது. இச்சிலை வொல்கோகிராட் ஒப்லாஸ்தின் தற்போதைய கொடியிலும் சின்னத்திலும் காணப்படுகிறது.  

## சிலையின் பெயரும் மொழிபெயர்ப்பும்
தலைப்பிலுள்ள "தாய் தாய்நாடு" எனும் சொல் மூலச்சொல்லில் காணப்படவில்லை. "தாய்நாடு" என்பதற்கான ரஸ்ய வார்த்தையான "Родина" என்பது "பிறப்பு" என்பதிலிருந்து உருவானதாகும். எனவே இதனை "பிறப்பிடம்" என மொழிபெயர்க்கலாம். இதன் மாற்று மொழிபெயர்ப்பாக *நான்பிறந்த என் தாய்நாடு என்னை அழைக்கிறது* எனக் கொண்டாலும், *தாய்நாடு அழைக்கிறது* என்பது மொழி வழக்கில் சரியானதாகக் கொள்ளப்படலாம்.  

## சிலையின் மாதிரியும் தூண்டுதலும்
இந்தச் சிலைக்கான மாதிரியாக இருந்த இந்நகரவாசியான வலென்டினா இசோடோவா என்பவர் சிலையுடனான அவரது ஒப்புமை காரணமாக இன்றும் அறியப்படுகிறார். இவர், 1960களின் முற்பகுதியில் ஞாபகார்த்தக் கட்டிடத்தில் வேலைசெய்யும் ஓவியரான லெவ் மைஸ்ட்ரெங்கோவினால் மாதிரியாகப் பயன்படுத்தப்பட்டார்.  

சில மூலங்களின்படி, இச்சிலைக்கான தூண்டுதல் *சமோத்ரேசின் சிறகுள்ள வெற்றி* எனும் சிலையிலிருந்து வந்திருக்கலாம் என நம்பப்படுகிறது. இதற்குக் காரணம் இச்சிலை தனது துணியினை சிறிதளவு விரித்திருப்பதனாலாகும். சோவியத் ஒன்றியத் தளபதியான வசிலி இவனோவிச் சுய்கோவ் என்பவரும், ஸ்டாலின்கிராட் போரில் 225 அச்சு நாட்டு வீரர்களைக் கொன்ற பிரபல சோவியத் குறிசுடுனரான வசிலி சாய்த்செவ் என்பவரும் இச்சிலையின் அருகே புதைக்கப்பட்டுள்ளனர்.  

## கட்டுமானப் பிரச்சினைகள்
நிலக்கீழ் நீர் மட்ட மாறல்களால் இச்சிலையின் அத்திவாரம் அசைவதன் காரணமாக, இச்சிலை தற்போது சாய்ந்துகொண்டுள்ளது. இச் சாய்வு தற்போது மேலும் மோசமான அளவுக்கு வந்துள்ளது.
# வெ. நல்லதம்பி

**வெ. நல்லதம்பி** (பிறப்பு: சூன் 1, 1936) என்பவர் ஒரு தமிழக எழுத்தாளர். திருச்சி மாவட்டம் செட்டியபட்டியில் பிறந்த இவர் திருச்சி மாவட்டப் பள்ளிகளில் தமிழாசிரியராகப் பணியாற்றியவர். சென்னைப் பல்கலைக்கழகத்தில் “தொலைக்காட்சித் தமிழ்” எனும் தலைப்பில் ஆய்வு செய்து முனைவர் பட்டம் பெற்றவர். ஆனந்தனின் ஆசை, தொலைக்காட்சிக் கலை, ஒரு சுகமான அனுபவம் முதலிய 10 நூல்களை எழுதியுள்ளார். இவர் எழுதிய *"ஒலி நாடக வடிவில் சிலப்பதிகாரம்"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் நாடகம் (உரைநடை, கவிதை ) எனும் வகைப்பாட்டில் பரிசு பெற்றிருக்கிறது.  

## ஆதாரம்
# இரா. அறவேந்தன்

**இரா. அறவேந்தன்** என்பவர் ஒரு தமிழக எழுத்தாளர். 1966 ஆம் ஆண்டு அக்டோபர் மாதம் 16 ஆம் தேதியன்று இவர் பிறந்தார்.  
திருச்சிராப்பள்ளியில் வசித்து வரும் இவர் சென்னைப் பல்கலைக்கழகத்தில் இளம் இலக்கியம் பட்டத்திலும், புதுவை பல்கலைக்கழகத்தில் முதுகலை, ஆய்வியல் நிறைஞர் பட்டங்களிலும் முதன்மை இடம் பெற்றவர். சிங்கள மரபிலக்கணத்துடன் தமிழ் மரபிலக்கணத்தை ஒப்பிட்டு ஆராய்ந்த முதலாமவர் என்ற சிறப்புடன் முனைவர் பட்டம் பெற்றுள்ளார். ஒன்பது நூல்களை எழுதியிருப்பதுடன் ஒன்பது நூல்களுக்குப் பதிப்பாசிரியராகவும் இருந்திருக்கிறார். இவர் எழுதிய *"தமிழ் அணி இலக்கண மரபும் இலக்கண மறு வாசிப்பும்"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் மொழி வரலாறு, மொழியியல், மொழி வளர்ச்சி, இலக்கணம் எனும் வகைப்பாட்டில் பரிசு பெற்றிருக்கிறது. சாகித்திய அகாடமியின் (தமிழ்) பொதுக்குழு ஆலோசனைக் குழுவில் உறுப்பினராக இருந்துள்ளார்.  
ஒவ்வோர் ஆண்டும் முப்பதிலிருந்து நாற்பது வயதிற்குட்பட்ட இந்திய இளம் அறிஞர்களுக்கு வழங்கப்படும் இளம் அறிஞர் விருது இவருக்கு வழங்கப்பட்டது.
# பொன். சின்னத்தம்பி முருகேசன்

**பொன். சின்னத்தம்பி முருகேசன்** (பிறப்பு 1960 - மறைவு அக்டோபர் 2, 2024) என்பவர் ஒரு தமிழக எழுத்தாளர். திண்டுக்கல் மாவட்டம் அம்பாத்துறையைச் சேர்ந்த இவர் இயற்பியல், கல்வியியல் பட்டம் பெற்றிருக்கிறார். சட்டமும் பயின்றவர். மாவட்டக் கருவூல அலுவலராகப் பணியாற்றி வருகிறார். இவர் பத்துக்கும் மேற்பட்ட நூல்களை தமிழில் மொழிபெயர்த்துள்ளார். பிரேசில் எழுத்தாளர் *பௌலோ கொயல்ஹோ*வின் புகழ்பெற்ற புதினமான *தி அல்கெமிஸ்ட்*ஐ தமிழில் *ரசவாதி* என்ற பெயரிலும், அமெரிக்க எழுத்தாளர் *அலெக்ஸ் ஹோலி*யின் *டூட்ஸ்* என்ற புதினத்தை *வேர்கள்* என்ற பெயரிலும், ஃபிரிட்ஜோஃப் காப்ராவின் *தி டாவோ ஆப் பிசிக்ஸ்* எனும் நூலைத் தமிழில் *"இயற்பியலின் தாவோ"* எனும் பெயரில் மொழிபெயர்த்தார். இவர் மொழிபெயர்த்த *"இயற்பியலின் தாவோ"* நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் பிறமொழிகளில் இருந்து தமிழாக்கம் செய்யப்படும் நூல்கள் எனும் வகைப்பாட்டில் பரிசு பெற்றது.  

## ஆதாரம்

- page 253 in “கால மேலாண்மை குறித்து வெற்றியாளர்கள் அறிந்த 15 இரகசியங்கள்” - Wisdom Village Publications Pvt Ltd. Gurugram, Haryana.
# சின்ன சாத்தன்

**சின்ன சாத்தன்** (பிறப்பு: ஜனவரி 23, 1952) என்பவர் ஒரு தமிழக எழுத்தாளர். கோயம்புத்தூர் மாவட்டம் சூலூரில் வசித்து வரும் இவர் இளம் அறிவியலில் பட்டம் பெற்றிருக்கிறார். கலால் துறையில் கண்காணிப்பாளராகப் பணியாற்றியவர். மானிடவியல் மற்றும் Bird Watching Book எனும் ஆங்கில நூல் உள்ளிட்ட இரு நூல்களையும், இரு கவிதைத் தொகுப்புகளையும் எழுதியுள்ளார். இவர் எழுதிய *"இமயவலம்"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் பயண இலக்கியம் எனும் வகைப்பாட்டில் பரிசு பெற்றிருக்கிறது.  

## ஆதாரம்
# கம்பகா தேர்தல் மாவட்டம்



**கம்பகா தேர்தல் மாவட்டம்** (*Gampaha electoral district*) எனப்படுவது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இலங்கை நாடாளுமன்றம், மாகாணசபைகள் போன்றவற்றுக்கு உறுப்பினர்களைத் தெரிவு செய்வதற்காக உருவாக்கப்பட்ட ஒரு புவியியல் அலகு. இத்தேர்தல் மாவட்டம் மேல் மாகாணத்தின் கம்பகா நிருவாக மாவட்டத்தை மட்டும் உள்ளடக்கிய அலகாகும். 225 இருக்கைகள் கொண்ட இலங்கை நாடாளுமன்றத்திற்கு இத்தேர்தல் மாவட்டத்தில் இருந்து 18 உறுப்பினர்கள் தெரிவு செய்யப்படுகின்றனர். இம்மாவட்டத்தில் 2010 ஆம் ஆண்டில் 1,474,464 பேர் வாக்களிக்கத் தகுதி பெற்றனர்.  

## தேர்தல் தொகுதிகள்
கம்பகா தேர்தல் மாவட்டத்தில் அமைந்துள்ள தேர்தல் தொகுதிகள் பின்வருமாறு:  
1. அத்தனகலை தேர்தல் தொகுதி
1. பியகமை தேர்தல் தொகுதி
1. திவுலப்பிட்டி தேர்தல் தொகுதி
1. தொம்பே தேர்தல் தொகுதி
1. கம்பகா தேர்தல் தொகுதி
1. ஜா-எல தேர்தல் தொகுதி
1. கட்டான தேர்தல் தொகுதி
1. களனி தேர்தல் தொகுதி
1. மகர தேர்தல் தொகுதி
1. மினுவாங்கொடை தேர்தல் தொகுதி
1. மிரிகமை தேர்தல் தொகுதி
1. நீர்கொழும்பு தேர்தல் தொகுதி
1. வத்தளை தேர்தல் தொகுதி
# மோதாமல் ஒரு நாளும் இருக்க வேண்டாம் (புதினம்)



**மோதாமல் ஒரு நாளும் இருக்க வேண்டாம் **, சுஜாதாவால் எழுதப்பட்ட குறும்புதினம்.  

## கதைக் கரு
வயதானவர் ஒருவர் தனது காணாமல் போன மகன் என்று ஒரு நபரைக் காவல் துறையிடம் கைகாட்டுகிறார். அந்த நபரோ, தான் அவர் கூறும் நபர் இல்லை, தேனாம்பேட்டையில் வாழ்ந்த தனது குடும்பமே மாயமாகி விட்டது என்று குழப்புகிறார் . இந்த வினோத வழக்கை மருத்துவர் வக்கீல் கணேஷிடம் முறையிடுகிறார். திடீர் என்று அந்த நபரின் குடும்பம் காணாமல் போய் விட்டதற்குக் காரணம் என்ன என்று செல்லும் கதை.  

## கதை மாந்தர்கள்
- கணேஷ்
- வசந்த்
- எத்திராஜ்
- வைத்தீஸ்வரன்
- மேரி
- டாக்டர் விஜயகுமார்
- சீனிவாசன் மற்றும் பலர்.
# சாரல் விருது

**சாரல் விருது** என்பது ராபர்ட் ஆரோக்கியம் அறக்கட்டளையின் சார்பில் ஆண்டுதோறும் சிறந்த இலக்கியவாதிகளுக்கு வழங்கப்படும் ஒரு விருதாகும். இந்த விருதுக்கு ரூபாய் ஐம்பதாயிரம் பரிசுத் தொகையாகவும், நாவல், சிறுகதை, கட்டுரை, கவிதை எனும் இலக்கிய வகைகளைத் தாங்கி நிற்கும் தமிழன்னையை உருவகப்படுத்தும் இலக்கியா எனும் அழகிய வெண்கலச் சிற்பமும் பரிசாக வழங்கப்படும். இந்த அறக்கட்டளை சார்பில் திரைப்பட இயக்குநர்களான ஜேடி - ஜெர்ரி ஆகியோர் இவ்விருதுகளை வழங்கிச் சிறப்பித்து வருகின்றனர்.  

## விருது பெற்றவர்கள் பட்டியல்

| வரிசை எண் | விருது பெற்றவர் பெயர் | விருது வழங்கப்பட்ட ஆண்டு |  |
| --- | --- | --- | --- |
| 1 | திலீப்குமார் | 2009 |  |
| 2 | கவிஞர் ஞானக்கூத்தன் | 2010 |  |
| 3 | அசோகமித்திரன் | 2011 |  |
| 4 | வண்ணநிலவன், வண்ணதாசன் | 2012 |  |
| 5 | பிரபஞ்சன் | 2013 |  |
| 6 | விக்ரமாதித்யன் | 2014 | } |
# எடுப்பாக்கி



**எடுப்பாக்கி** (*Highlighter*) என்பது ஆவணங்கள் மற்றும் நூல் குறிப்புகளின் பகுதிகளில் கவனத்தை ஈர்க்கும் வகையில் உடுபுகக் கூடிய பகட்டான நிறங்களால் வரைவிடுவதற்காகப் பயன்படும் எழுதுகோல் ஆகும்  
எடுப்பாக்கிகளில் பொதுவாக புளோரொளிர்வு கொண்ட மஞ்சள், செம்மஞ்சள், பச்சை நிற பைரமின் பதார்த்தம் நிறமூட்டியாகப் பயன்படுத்தப்படும்.
# விருந்தீசுவரர் கோவில்



**விருந்தீசுவரர் கோவில்** (*Virundeeswarar Temple*) இந்தியாவின் தமிழ்நாடு மாநிலத்திலுள்ள கோயம்புத்தூர் மாவட்டம் துடியலூர் அருகே வடமதுரையில் அமைந்துள்ளது. இக்கோவில் சிவபெருமானுக்கு அர்ப்பணிக்கப்பட்ட ஒரு இந்து கோவிலாகும்.  

## கோயில் அமைப்பு
இக்கோவிலின் முதன்மைக் கடவுளான சிவன், *விருந்தீசுவரர்* என அழைக்கப்படுகிறார். அம்மன் விஸ்வநாயகி அம்பாள் (பார்வதி, தனிச் சன்னிதியில் தாமரைப் பீடத்தில் காட்சியளிக்கிறார். பொதுவாக சிவாலயங்களில் நடராஜர் விரிந்த சடாமுடியுடன் நடன கோலத்தில் இருப்பார். இங்கு முடிந்த சடாமுடியுடனுள்ளார். சிவன் நந்திக்கு இத்தலத்தில்தான் சர்வ அதிகாரம் தந்ததாகவும் இதிலிருந்துதான் கோயில்களில் "அதிகார நந்தி' சன்னதி அமைக்கும் பழக்கம் உண்டானதாகவும் மரபுசழிச் செய்தியுள்ளது. கோவிலுக்குள் லட்சுமி நாராயணப் பெருமாள் என்ற பெயருடன் பெருமாளுக்கு ஒரு சிறிய தனிச் சன்னிதி உள்ளது. இக்கோயிலில் காணப்பட்ட கல்வெட்டின் படி ஏழாம் நூற்றாண்டில் குலோத்துங்க சோழன் காலத்தில் இது கட்டப்பட்டது என அறியவருகிறது.  

| மூலவர் | விருந்தீசுவரர் |
| --- | --- |
| உற்சவர் |  |
| அம்மன்/தாயார் | விஸ்வநாயகி அம்பாள் |
| தல விருட்சம் | வன முருங்கை |
| தீர்த்தம் | விடகர தீர்த்தம் |
| ஆகமம்/பூஜை |  |
| பழமை | 500-1000 வருடங்களுக்கு முன் |
| புராண பெயர் | கணேஸ்வரம், அகஸ்திய நல்லூர், கந்தமாபுரி |

## தல வரலாறு
சுந்தரர் அவினாசி சென்று அவினாசிலிங்கேஸ்வரையும் கருணாம்பிகையையும் தரிசித்த பின், மிகுந்த களைப்புடனும் பசியுடனும் விருந்தீஸ்வரர் கோயிலுக்கு வந்து சேர்ந்தார். அங்கிருந்த வேடுவத் தம்பதியனர் அவருக்கு முருங்கைக்கீரையுடன் உணவு தயாரித்துத் தந்து பசியையும் களைப்பையும் போக்கினர். அவ்வாறு தனது பசிக்கு உணவு தந்தவர்கள் இறைவனும், இறைவியுமே என்பதை உணர்ந்தார் சுந்தரர். சுந்தரருக்கு விருந்து படைத்ததால் இக்கோயில் ஈசன் "விருந்தீஸ்வரர்' என பெயர் கொண்டார் என்பது மரபு வரலாறாகும்.  

## அமைவிடம்
கோயம்புத்தூர்-மேட்டுப்பாளையம் செல்லும் சாலையில் (தேசிய நெடுஞ்சாலை 67) கோயம்புத்தூர் மத்திய பேருந்து நிலையத்திலிருந்து சுமார் 12 கி.மீ. தொலைவில் துடியலூருக்கு அருகேயுள்ள *கு. வடமதுரை* என்னும் பகுதியில் இக்கோவில் சாலையோரமாக அமைந்துள்ளது. கோயம்புத்தூர் நகரப் பேருந்து நிலையத்திலிருந்து இக்கோயிலுக்குச் செல்ல நிறையப் பேருந்துகள் உள்ளன.  

## அஞ்சல் முகவரி
:அருள்மிகு விருந்தீஸ்வரர் திருக்கோயில்,  
:வடமதுரை- 641017.  
:கோயம்புத்தூர்
# அம்பாந்தோட்டை தேர்தல் மாவட்டம்



**அம்பாந்தோட்டை தேர்தல் மாவட்டம்** (*Hambantota electoral district*) எனப்படுவது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இலங்கை நாடாளுமன்றம், மாகாணசபைகள் போன்றவற்றுக்கு உறுப்பினர்களைத் தெரிவு செய்வதற்காக உருவாக்கப்பட்ட ஒரு புவியியல் அலகு. இத்தேர்தல் மாவட்டம் தென் மாகாணத்தின் அம்பாந்தோட்டை நிருவாக மாவட்டத்தை மட்டும் உள்ளடக்கிய அலகாகும். 225 இருக்கைகள் கொண்ட இலங்கை நாடாளுமன்றத்திற்கு இத்தேர்தல் மாவட்டத்தில் இருந்து 7 உறுப்பினர்கள் தெரிவு செய்யப்படுகின்றனர். இம்மாவட்டத்தில் 2010 ஆம் ஆண்டில் 421,186 பேர் வாக்களிக்கத் தகுதி பெற்றனர்.  

## தேர்தல் தொகுதிகள்
அம்பாந்தோட்டை தேர்தல் மாவட்டத்தில் அமைந்துள்ள தேர்தல் தொகுதிகள் பின்வருமாறு:  
1. பெலியத்தை தேர்தல் தொகுதி
1. முல்கிரிகலை தேர்தல் தொகுதி
1. தங்காலை தேர்தல் தொகுதி
1. திசமகராமை தேர்தல் தொகுதி
# கேகாலை தேர்தல் மாவட்டம்


**கேகாலை தேர்தல் மாவட்டம்** (*Kegalle electoral district*) எனப்படுவது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இலங்கை நாடாளுமன்றம், மாகாணசபைகள் போன்றவற்றுக்கு உறுப்பினர்களைத் தெரிவு செய்வதற்காக உருவாக்கப்பட்ட ஒரு புவியியல் அலகு. இத்தேர்தல் மாவட்டம் சபரகமுவா மாகாணத்தின் கேகாலை நிருவாக மாவட்டத்தை மட்டும் உள்ளடக்கிய அலகாகும். 225 இருக்கைகள் கொண்ட இலங்கை நாடாளுமன்றத்திற்கு இத்தேர்தல் மாவட்டத்தில் இருந்து 9 உறுப்பினர்கள் தெரிவு செய்யப்படுகின்றனர். இம்மாவட்டத்தில் 2010 ஆம் ஆண்டில் 613,938 பேர் வாக்களிக்கத் தகுதி பெற்றனர்.  

## தேர்தல் தொகுதிகள்
கேகாலை தேர்தல் மாவட்டத்தில் அமைந்துள்ள தேர்தல் தொகுதிகள் பின்வருமாறு:  
1. அறநாயக்க தேர்தல் தொகுதி
1. டெடிகமை தேர்தல் தொகுதி
1. தெரனியகலை தேர்தல் தொகுதி
1. கலிகமுவை தேர்தல் தொகுதி
1. கேகாலை தேர்தல் தொகுதி
1. மாவனெல்லை தேர்தல் தொகுதி
1. ரம்புக்கனை தேர்தல் தொகுதி
1. ருவன்வெல்ல தேர்தல் தொகுதி
1. எட்டியாந்தோட்டை தேர்தல் தொகுதி
# ஹேன்ஸ் பீட்டர் அன்வின்



**ஹேன்ஸ் பீட்டர் அன்வின்** (*Hans Peter Anvin*, பிறப்பு: சனவரி 12, 1972) என்பவர் சுவீடன் நாட்டைச் சேர்ந்த கணிப்பொறி நிரலாளர் ஆவார். இலவச மற்றும் கட்டற்ற மென்பொருள் திட்டத்தின் மூலம் அறியப்படுபவர். இவர் உருவாக்கிய SYSLINUX மிகவும் பிரபலமானது. லினக்சு வழங்கல்களில் துவக்க வட்டுகளுக்கு பெரும்பாலும் SYSLINUX பயன்படுத்தப்படுகிறது. இவை தவிர klibc, லினக்சு இயங்கு தளத்தில் பயன்படுத்தப்படும் பெயர்கள் மற்றும் எண்களின் பதிவு மையம் Linux Assigned Names and Numbers Authority (LANANA) மற்றும் பல Linux kernel hacks போன்றவைகளுக்கு முன்னோடியாவார்.  

பீட்டர் அன்வின் Northwestern Amateur Radio Society (W9BGX)-ல் தலைவராக இருந்த போது, 1994 ஆம் ஆண்டு தனது பட்டயப் படிப்பை வடமேற்குப் பல்கலைக் கழகத்தில் முடித்தார். இவர் தற்பொழுது Intel திறந்த மூல தொழில்நுட்ப மையத்தில் பணியாற்றி வருகின்றார்.
# தொண்டி

- தொண்டி (இக்காலம்).
- தொண்டி (சேரர் துறைமுகம்).
- தொண்டி (பாண்டிநாட்டுத் துறைமுகம்).
- தொண்டி ஆமூர்ச் சாத்தனார்.
- தொண்டி முதல் நிலை பேரூராட்சி.
- ((தொண்டி இராமநாதபுரம் மாவட்டத்தில் உள்ள முக்கிய நகரம்)).
- தொண்டி கிழக்கு கடற்கரை சாலையில் உள்ள முக்கிய நகரம்.

- ((தொண்டி போக்குவரத்து வசதி)).